VS00007689
Datum: 2008-12-21T01:00:00.000+01:00
datum_sodbe_i_stopnje: 2016-11-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 105.000 EUR
opombe: II Ips 223/2017 Reviziji tožeče stranke je bilo delno ugodeno tako, da je bila odškodnina za duševne bolečine zaradi zmanjšanja življenjske aktivnosti zvišana za 10.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 14 do 18 let

Dijak 4. letnika srednje strojne šole.

## Škodni dogodek

Prometna nesreča - sopotnik v motornem vozilu; ni si pripel varnostnega pasu; soprispevek oškodovanca je bil 30%.

## Poškodba

Udarnina možganovine levo in desno čelnosenčnično, zlom nosnih kosti, zlom desne stegnenice, okvara levega ulnarnega živca, zlom korenine prvega in drugega zoba desno zgoraj (potrebna je bila odstranitev obeh zob), aspiracijska plučnica in levostranska delna ohromelost (ta je izzvenela), ostala pa je zmanjšana groba moč stiska leve pesti za polovico.
Kontinuirano zdravljenje je trajalo 21 mesecev in 28 dni.

## Telesne bolečine

45.000 EUR Hude telesne bolečine - 40 dni, srednje hude telesne bolečine - 3 mesece, lahke telesne bolečine v obliki glavobola in v desnem spodnjem udu pri obremenjevanju pri opuščanju bergel - 6 mesecev, občasne lahke in glavobole so trajne narave.

#### Hospitalizacija

2x hospitaliziran. Prvič je hospitalizacija trajala 51 dni, od tega je bil 16 dni v umetni komi, intubiran in priklopljen na umetna pluča. Imel je 3 operacije - vse zaradi saniranja zloma stegnenice.

#### Ambulantno zdravljenje

Obiskovanje raznih specialistov in osebnega zdravnika.

#### Rehabilitacija

v URI Soča - hospitalno.

#### Nevšečnosti med zdravljenjem

Dihanje z umetnimi pljuči, prejemanje infuzije in različnih zdravil v žilo, injekcija dnevno proti strjevanju krvi v času hospitalizacije, preveze ran, odstranjevanje šivov, številne preiskave krvi, respiratorne fizioterapija zaradi aspiracijske pljučnice hoja z berglami, EEG, EMG, RTG, CT, nastanek dekubitalnih ran, okužba z MRSO, izguba voha, stalni urinski kateter, punkcija kostnega mozga.

## Strah

6.000 EUR Primarnega strahu ni utrpel zaradi nezavesti. Sekundarni strah za izid zdravljenja:
hud 34 dni,
 zmeren 292 dni,
 blag je ostal.

## Zmanjšanje življenjske aktivnosti

50.000 EUR Oškodovanec se je izobraževal, da bi prevzel domačo avtomehanično delavnico. V njej je med šolanjem tudi pomagal, delal na domači kmetiji in bil pri šolanju zelo uspešen. Po nesreči se ne more več ljubiteljsko ukvarjati z glasbo, pomagati v domači gostilni in na kmetiji, poklica, za katerega se je šolal, ne bo mogel opravljati. Prav tako ne more več opravljati stvari, ki so ga veselile: igrati nogometa, voziti kros motorja, jahati. Po nesreči mora vložiti veliko napora v aktivnosti, ki zahtevajo grobo moč rok. Težje hodi po ravnem na daljše razdalje, po neravnem terenu, poskakuje, doskokuje, počepa, staja iz počepa. Izgubil je voh. Zaradi popoškodbenega kroničnega organskega psihosindroma ima težave pri kognitivnem procesiranju, motnje spomina, koncentracije, prizadet je pri učljivosti, planiranju in sekvencioniranju. Osebnostno je spremenjen - je čustveno negotov, porušena je samopodoba, nima socialne mreže. Uspelo pa mu je opraviti vozniški izpit in vozi.

#### Opis invalidnosti

Invalid I. kategorije; ugotovljena trajna nezmožnost za vsako delo.

## Skaženost

4.000 EUR Postoperacijske rane na stegnu v skupni dolžnini 41,5 cm, ki ga motijo in so opazne v kratkih hlačah in kopalkah. 7 cm dolga brazgotina zaradi odvzema kožnega presadka na desni medenici spredaj. Prikrajšava desnega spodnega uda za 1 cm, zaradi katere pa hoja ni nestabilna in majava.

---

ZOR člen 200